#  NACRT

Na osnovu člana 24. stav (1) tačka c) Ustava Tuzlanskog kantona („Službene novine Tuzlansko - podrinjskog kantona“, broj: 7/97 i 3/99 i „Službene novine Tuzlanskog kantona“, br. 13/99, 10/00, 14/02, 6/04 i 10/04), na prijedlog Vlade Tuzlanskog kantona, Skupština Tuzlanskog kantona, na sjednici održanoj \_\_\_\_\_2019. godine, donosi

## ZAKON

**O ZAŠTITI KULTURNE BAŠTINE**

# POGLAVLJE I - OPĆE ODREDBE

**Član 1.**

**(Predmet Zakona)**

 Ovim zakonom uređuju se dobra kulturne baštine (u daljem tekstu: dobra baštine), podjela dobara baštine, postupak zaštite dobara baštine, korištenje i namjena dobara baštine, prava i obaveze vlasnika dobra baštine, subjekti zaštite dobara baštine, finansiranje zaštite dobara baštine, nadzor, kaznene odredbe i druga pitanja od značaja za zaštitu dobara baštine na području Tuzlanskog kantona (u daljem tekstu: Kanton).

**Član 2.**

**(Gramatička terminologija)**

1. Gramatička terminologija korištenja muškog i ženskog roda za pojmove u ovom zakonu, podrazumijeva oba roda.
2. Izrazi koji se koriste u ovom zakonu, koji su navedeni u jednini ili množini odnose se jednako i na jedninu i množinu, osim ako kontekst ne zahtijeva drugačije.

**Član 3.**

**(Pojam kulturne baštine)**

 Kulturna baština, u smislu ovog zakona, je zbir svih vrsta dobara baštine koja se odlikuju univerzalnim i jedinstvenim: naučnim, umjetničkim, obrazovnim, historijskim, etnološkim, arheološkim, arhitektonskim, ekološkim i rekreativno-turističkim značajem bez obzira gdje se nalaze i u kojem su obliku vlasništva.

**Član 4.**

**(Pojam dobra** **baštine)**

Dobrom baštine smatra se nepokretno, pokretno i nematerijalno dobro baštine, te njihove grupe i cjeline od posebnog kulturnog i historijskog značaja za Kanton.

**Član 5.**

**(Zaštita, korištenje i obnova dobara baštine )**

1. Zaštita, korištenje i obnova dobara baštine je djelatnost od značaja za očuvanje kulturnog identiteta zajednica, grupa i pojedinaca u Kantonu i ostvarivanje prava na taj identitet.
2. Djelatnost iz stava (1) ovog člana je od posebnog interesa za Kanton.

### Član 6.

### (Svrha zaštite dobara baštine)

###  Svrha zaštite dobara baštine je:

1. zaštita i očuvanje dobara baštine u neokrnjenom i izvornom stanju, te prenošenje dobara baštine budućim generacijama,

### stvaranje povoljnijih uslova za opstanak dobara baštine i poduzimanje mjera potrebnih za njihovo redovno održavanje,

1. sprečavanje svake radnje kojom bi posredno ili neposredno moglo da se promjeni svojstvo, oblik, značenje i izgled dobra baštine i time ugrozila njegova utvrđena vrijednost,
2. sprečavanje protivpravnog postupanja i protivpravnog prometa dobara baštine, te nadzor nad iznošenjem dobara baštine u inostranstvo,
3. uspostavljanje uslova da dobra baštine prema svojoj namjeni i značenju služe potrebama pojedinaca i općem interesu,
4. razvijanje svijesti o baštini kao resursu održivog razvoja,
5. osiguranje dostupnosti baštine.

### POGLAVLJE II - PODJELA DOBARA BAŠTINE

**Član 7.**

**(Podjela dobara baštine)**

Dobra baštine, u smislu ovoga zakona, dijele se na:

1. nepokretna dobra baštine,
2. pokretna dobra baštine,
3. nematerijalna dobra baštine.

**Član 8.**

**(Pojam nepokretnog dobra** **baštine)**

Nepokretno dobro baštine je graditeljski, građevinski ili arhitektonski objekat ili cijelina, ostatak tog objekta ili cijeline kao i ambijentalna cijelina ili dio te cijeline.

**Član 9.**

**(Vrste nepokretnih dobara** **baštine)**

 Nepokretna dobra baštine mogu biti:

1. Pojedinačne građevine (spomenici):
2. građevinski objekat, djelo primijenjene umjetnosti i drugo dobro baštine koje je trajno vezano za određeni arhitektonski objekat ili mjesto,
3. pojedinačni arheološki spomenici/strukture,
4. mjesta i ostaci pojedinačnih građevina – spomenika,
5. memorijalni i drugi spomenik.
6. Grupe građevina (graditeljska cjelina):
7. graditeljske cjeline i kompleksi različitih namjena,
8. arheološke cjeline,
9. mjesta i ostaci kompleksa građevina – graditeljskih cjelina.
10. Kulturno-historijske cjeline (područja) kojima se smatra naselje ili dio naselja, kao i područje koje je zaštićeno kao dobro baštine, a mogu biti:
11. područja kao dijelovi historijskih urbanih i ruralnih naselja,
12. arheološke zone i lokaliteti,
13. mjesta sjećanja/memorije – područja.
14. Specifična dobra baštine:
15. kulturni krajolici koji podrazumjevaju sveukupnost nepokretnog, pokretnog i nematerijalnog kulturnog dobra baštine, koji se odnose na određeni prostor, uključujući i prirodne odlike tog prostora,
16. historijski gradovi i gradski centri,
17. kulturne rute.

**Član 10.**

**(Pojam pokretnog dobra** **baštine)**

Pokretno dobro baštine je svaki pokretni predmet koji je izraz svjedočanstva ljudskog stvaralaštva od prahistorije do danas.

**Član 11.**

**(Vrste pokretnih dobara baštine)**

Pokretna dobra baštine su:

1. pokretni nalazi arheoloških istraživanja i iskopavanja izvedenih na kopnu i pod vodom,
2. antikviteti,
3. predmeti numizmatičkog i filatelističkog značaja,
4. prenosivi predmeti nastali razgradnjom historijskih spomenika,
5. dobra od interesa za antropologiju, etnologiju i arheologiju,
6. predmeti vezani za historiju, uključujući historiju nauke i tehnologije, kulture i religije, vojne i društvene historije, vezani za život zajednica, grupa, istaknutih pojedinaca i za događaje od značaja za državu i društvo,
7. antologijska djela likovnih i primjenjenih umjetnosti i dizajna,
8. arhivska građa uključujući tekstualne zapise, karte i druge kartografske materijale, fotografije, kinematografske filmove (zapise), zvučne zapise i mašinski čitljive zapise.

**Član 12.**

**(Definicija nematerijalnog dobra** **baštine)**

Nematerijalno dobro baštine čine vještine, izvođenja, izrazi, znanja, prakse kao i za njih vezani instrumenti, predmeti, rukotvorine i kulturni prostori koje zajednice, grupe i u nekim slučajevima pojedinci prihvaćaju kao dio svoje baštine.

**Član 13.**

**(Vrste nematerijalnih dobara baštine)**

Nematerijalna dobra baštine su:

1. usmena tradicija i izrazi uključujući jezik kao sredstvo prenošenja nematerijalne baštine,
2. izvođačke umjetnosti,
3. običaji, rituali i proslave,
4. znanja i vještine vezani uz prirodu i svemir,
5. tradicionalni obrti i vještine.

### POGLAVLJE III - POSTUPAK ZAŠTITE DOBARA BAŠTINE

**Član 14.**

 **(Mjere i ciljevi zaštite dobara baštine)**

1. Razvijanje svijesti građana o značaju dobara baštine i neophodnosti njihove zaštite trajan je zadatak odgojno-obrazovnih, kulturnih i drugih organizacija i zajednica.
2. Radi zaštite dobara baštine poduzimaju se sljedeće mjere:
3. istraživanje i prepoznavanje na terenu potencijalnih dobara baštine,
4. evidentiranje dobara za koje se može pretpostaviti da su potencijalna dobra baštine,
5. valorizacija dobara baštine,
6. utvrđivanje statusa dobara baštine,
7. naučno i stručno istraživanje podataka od značaja za dobro baštine,
8. upis dobara baštine u registar dobara baštine,
9. stalno nadgledanje i kontrola stanja dobra baštine,
10. čuvanje, održavanje i pravilno korištenje, planiranje i provođenje planova u skladu sa prirodom dobra baštine,
11. spriječavanje uništavanja, oštećenja ili skrnavljenja, te zabrana svake radnje kojom se neposredno ili posredno može izmijeniti ili narušiti svojstvo dobra baštine,
12. konzervacija, restauracija, adaptacija, revitalizacija, rekonstrukcija, obnova, te nadzor nad interpolacijom unutar dobra baštine,
13. organizacija prenošenja dobra baštine,
14. zabrana prenošenja, raspolaganja i iznošenja dobra baštine u inostranstvo suprotno važećim propisima.
15. provođenje i drugih mjera u skladu sa ovim zakonom, drugim propisima, ugovorima i međunarodnim konvencijama.
16. Zaštita dobara baštine vrši se u cilju:
17. očuvanja dobara baštine u izvornom stanju,
18. stvaranja uslova za očuvanje dobara baštine u izvornom stanju,
19. sprečavanja svake radnje koja direktno ili indirektno ugrožava dobro baštine ili bi mogla promjeniti njegovo izvorno svojstvo,
20. revitalizacije i svaranja uslova da dobra baštine služe potrebama zajednice, grupa i pojedinaca u okviru namjena koje će osigurat njihovo očuvanje.
21. očuvanja kulturne raznolikosti, njegovanja kreativnosti, razumijevanje različitih kultura i unapređivanje dijaloga među kulturama i religijama.

**Član 15.**

**(Status dobara baštine)**

Dobra baštine imaju sljedeći status:

1. potencijalna dobra baštine,
2. dobra baštine pod prethodnom zaštitom Kantona,
3. zaštićena dobra baštine.

**Član 16.**

**(Prijava i evidentiranje potencijalnog dobra baštine)**

1. Svako pravno i fizičko lice dužno je da, najkasnije u roku od 24 sata od momenta pronalska dobra za koje se može pretpostaviti da ima svojstvo dobra baštine, prijavi dobro Javnoj ustanovi Zavod za zaštitu i korištenje kulturno – historijskog i prirodnog naslijeđa Tuzlanskog kantona (u daljem tekstu: Zavod), omogući mu da pregleda dobro i uzme podatke potrebne za utvrđivanje statusa potencijalnog dobra baštine.
2. Nakon istraživanja, prepoznavanja i konstatovanja da dobro ima svojstva potencijalnog dobra baštine, Zavod evidentira dobro u Listi potencijalnih dobara baštine.

Evidentirano potencijalno dobro baštine ne smije se uništiti, izmijeniti ili umanjiti neko od njegovih svojstava, niti se može iznositi iz zemlje suprotno važećim propisima.

**Član 17.**

**(Dobro baštine pod predhodnom zaštitom Kantona)**

1. Na osnovu evidencije iz člana 16. stav (2) ovog zakona, Zavod izdaje rješenje o stavljanju potencijalnog dobra baštine pod prethodnu zaštitu Kantona, koje se dostavalja vlasniku i nadležnoj službi za prostorno planiranje ako se radi o nepokretnom dobru baštine, odnosno vlasniku pokretnog dobra baštine i nadležnim javnim ustanovama za zaštitu dobara baštine ako se radi o pokretnom dobru baštine.
2. Na rješenje iz stava (1) ovog člana može se podnijeti žalba Ministarstvu za kulturu, sport i mlade Tuzlanskog kantona (u daljem tekstu: Ministarstvo), u roku od 15 dana od dana prijema rješenja.
3. Nakon što postane konačno, rješenje iz stava (1) ovog člana objavljuje se u „Službenim novinama Tuzlanskog kantona“ i upisuje u Listu dobara baštine pod prethodnom zaštitom Tuzlanskog kantona, koja je poseban dio Registra dobara baštine Tuzlanskog kantona (u daljem tekstu: Registar dobara baštine), koji vodi Zavod.
4. U provođenju mjera zaštite dobro baštine pod prethodnom zaštitom Kantona izjednačeno je sa zaštićenim dobrom baštine.
5. Ako dobro pod prethodnom zaštitom Kantona u roku od pet godina ne bude stavljeno pod zaštitu Kantona, rješenje iz stava (1) ovog člana prestaje da važi.
6. Ministarstvo, na prijedlog Zavoda, donosi pravilnik kojim propisuje oblik, sadržaj i način vođenja Registra dobara baštine.

**Član 18.**

**(Elaborat o valorizaciji dobra** **pod prethodnom zaštitom Kantona)**

1. Pod Elaboratom o valorizaciji dobra pod prethodnom zaštitom Kantona, u smislu ovog zakona, podrazumijeva se naučna i stručna ocjena prikupljenih podataka u cilju utvrđivanja svojstva dobra i njegove kulturne vrijednosti (značaj, funkcija, starost dobra i druga svojstva).
2. Elaborat o valorizaciji iz stava (1) ovog člana obavezno sadrži i prijedlog kategorije dobra, foto i drugu dokumentaciju, te procjenu neophodnih mjera i troškova zaštite.
3. Elaborat o valorizaciji izrađuje Zavod uz stručnu pomoć ustanova zaštite koje vode svoje evidencije po vrstama dobara baštine za koja su nadležne.

**Član 19.**

**(Kategorizacija dobara baštine)**

1. Dobra baštine koja se nalaze na području Kantona svrstavaju se u tri kategorije:
2. I kategorija: dobra baštine od izuzetnog značaja za građane i narode Kantona, Federacije Bosne i Hercegovine i Bosne i Hercegovine,
3. II kategorija: dobra baštine od velikog značaja za građane i narode Kantona,
4. III kategorija: ostala značajna dobra baštine.

 (2) Ministarstvo donosi Pravilnik o kategorizaciji dobara baštine.

**Član 20.**

**(Saradnja sa Komisijom za očuvanje nacionalnih spomenika Bosne i Hercegovine)**

 Radi zaštite i očuvanja dobara baštine Zavod je obavezan na saradnju sa Komisijom za očuvanje nacionalnih spomenika Bosne i Hercegovine, a u cilju:

1. uspostavljanja centralnog državnog registra dobara baštine od značaja za Bosnu i Hercegovinu i sistema stalne komunikacije i razmjene informacija u oblasti zaštite dobara baštine,
2. jačanja svijesti o ulozi baštine u održivom razvoju i povratku izbjeglih lica,
3. razvoja istrumenata za upravljanje baštinom,
4. jačanje saradnje domaćih i međunarodnih institucija u oblasti zaštite dobara baštine,
5. realizacija principa otvorenog tržišta pri izradi projekata zaštite spomenika i sprečavanja monopola u tom segmentu koji onemogućava razvoj i uvođenje novih znanja na polju zaštite dobara baštine.

**Član 21.**

**(Prijedlog za stavljanje dobra** **baštine pod zaštitu Kantona)**

1. Zavod je obavezan da najkasnije u roku od tri godine od dana stavljanja dobra baštine pod prethodnu zaštitu Kantona podnese Ministarstvu prijedlog za stavljanje dobra baštine pod zaštitu Kantona.
2. Prijedlog iz stava (1) ovog člana sadrži: naziv dobra baštine, opis dobra sa osnovnom dokumentacijom iz Elaborata o valorizaciji, granice dobra baštine sa zaštitnim pojasom i odgovarajuće katastarske i zemljišno-knjižne podatke, kategoriju dobra baštine, mjere za zaštitu, korištenje i obnovu dobra baštine sa osnovnim tehničkim i finansijskim pokazateljima, ime i prezime, naziv vlasnika, odnosno nosioca drugog prava na dobru baštine i kome bi se dobro baštine trebalo povjeriti na čuvanje.

**Član 22.**

**(Postupak hitne zaštite određenog dobra** **baštine)**

Kada to zahtijevaju potrebe hitne zaštite očuvanja određenog dobra baštine, Zavod će prioritetno pokrenuti postupak za stavljanje tog dobra pod zaštitu Kantona.

**Član 23.**

**(Stavljanje dobra baštine pod zaštitu Kantona)**

1. Dobro baštine stavlja se pod zaštitu Kantona odlukom Vlade Tuzlanskog kantona (u daljem tekstu: Vlada Kantona), koja se objavljuje se u „Službenim novinama Tuzlanskog kantona“.
2. Odluku iz stava (1) ovog člana, kojom je zaštićeno nepokretno dobro baštine, donosilac je dužan dostaviti nadležnom sudu radi upisa svojstva zaštićenog dobra u zemljišnu knjigu, vlasniku zaštićenog nepokretnog dobra baštine, Ministarstvu i organima koji su, saglasno propisima o prostornom uređenju, nadležni za izradu prostorno planske dokumentacije.
3. Odluku iz stava (1) ovog člana, kojom je zaštićeno pokretno dobro baštine, donosilac dostavlja vlasniku pokretnog dobra baštine i ustanovi zaštite koja u svojoj evidenciji vodi zaštićeno dobro baštine.

**Član 24.**

**(Sadržaj Odluke o stavljanju dobra baštine pod zaštitu Kantona)**

1. Odluka o stavljanju dobra baštine pod zaštitu Kantona sadrži:
2. broj i datum odluke o stavljanju dobra baštine pod zaštitu Kantona,
3. naziv dobra baštine,
4. opis dobra baštine sa osnovnom dokumentacijom iz Elaborata o valorizaciji,
5. granice dobra baštine sa zaštitnim pojasom i odgovarajuće katastarske i zemljišno-knjižne podatke nepokretnog dobra baštine,
6. kategoriju dobra baštine,
7. mjere za zaštitu, korištenje i obnovu dobra baštine sa osnovnim tehničkim i finansijskim pokazateljima,
8. podatke o vlasniku, odnosno nosiocu drugog prava na dobru baštine,
9. ograničenje prava korištenja dobrom baštine, kao i visinu eventualno ugovorene naknade zbog zabrane ili ograničenja korištenja dobra baštine,
10. namjenu dobra baštine, prava i obaveze vlasnika ili nosioca drugog prava na dobru baštine,
11. druga pitanja od značaja za zaštitu i unapređenje dobra baštine.
12. Na osnovu odluke iz stava (1) ovog člana vrši se upis zaštićenog dobra baštine u Registar dobara baštine.

**Član 25.**

**(Prestanak statusa zaštićenog dobra baštine)**

1. Zaštićeno dobro baštine može izgubiti status zaštićenog dobra baštine ako je u međuvremenu:
2. potpuno uništeno ili teško oštećeno, a nema mogućnosti za njegovu rekonstrukciju zbog nedostatka odgovarajuće dokumentacije, odnosno relevantnih podataka ili kritične količine ostatka njegove strukture,
3. potpuno uništeno ili teško oštećeno, a nema mogućnosti za njegovu rekonstrukciju na lokaciji na kojoj se nalazilo, a lokacija je od bitnog značaja za njegov kulturni i historijski značaj,
4. arheološko nalazište potpuno istraženo, pokretni nalazi izvađeni i smješteni van nalazišta, a na nalazištu nema nepokretnih nalaza.
5. Rješenje o prestanku statusa zaštićenog dobra baštine donijeće se i u slučaju ako je status utvrđen na osnovu netačnih podataka o njegovim svojstvima, karakteristikama ili značaju.
6. Na prestanak statusa zaštićenog dobra baštine shodno se primjenjuju odredbe o donošenju, objavljivanju i dostavljanju Odluke o stavljanju dobra pod zaštitu Kantona.

**Član 26.**

**(Označavanje zaštićenih dobara baštine)**

1. Sva zaštićena dobra baštine, kao i objekti u kojima su smještene zbirke zaštićenih dobara baštine (muzeji, arhivi, galerije i dr.) Zavod je dužan da označi posebnim oznakama sa relevantnim podacima o zaštićenom dobru baštine.
2. Ministarstvo, na prijedlog Zavoda, donosi Pravilnik o označavanju zaštićenih nepokretnih dobara baštine.
3. Zabranjeno je uklanjanje ili oštećivanje oznaka zaštićenih dobra baštine.

**Član 27.**

**(Zaštitni pojas)**

1. Ako za područje nepokretnog potencijalnog dobra baštine i dobra baštine pod prethodnom zaštitom Kantona nije donesen urbanistički ili regulacioni plan, do donošenja navedenih akata, širinu zaštitnog pojasa utvrđuje rješenjem Zavod.
2. Zaštitni pojas ne smije se koristiti u svrhe koje nisu u skladu sa prirodom, namjenom ili značajem dobra baštine ili koje mogu dovesti do oštećenja ili umanjenja vrijednosti dobara baštine.
3. Primjerak rješenja Zavod dostavlja organima koji su, saglasno propisima o prostornom uređenju, nadležni za izradu prostorno planske dokumentacije.

**Član 28.**

**(Dostavljanje podataka o zaštićenim nepokretnim dobrima baštine)**

U postupku izrade prostornih i urbanističkih planova, Zavod je dužan da organu koji je saglasno propisima o prostornom uređenju nadležan za izradu tih planova, dostavi pregled nepokretnih dobara baštine koja imaju status potencijalnih dobara baštine, dobara pod prethodnom zaštitom Kantona i zaštićenih dobara baštine, sa opisom svakog naznačenog dobra, valorizacijom prostora i dobra baštine, te mjerama zaštite koje je neophodno preduzeti.

**Član 29.**

**(Izvođenje radova na dobru baštine)**

1. Bez saglasnosti Zavoda, investitor ne može izvoditi radove na:
2. zaštićenom nepokretnom dobru baštine i u njegovom zaštitnom pojasu, kojima bi se neposredno ili posredno mogao izmijeniti izgled, autentičnost, orginalnost ili drugo svojstvo tog dobra baštine,
3. dobru pod prethodnom zaštitom Kantona iz člana 17. ovog zakona,
4. evidentiranom potencijalnom dobru baštine iz člana 16. stav (2) ovog zakona.
5. Pod radovima u smislu stava (1) ovog člana podrazumijevaju se i radovi postavljanja reklama, rasvjete, panoa i drugog mobilijara.
6. Kada se radi o obnovi ili novoj izgradnji objekta izvan obuhvata zaštitnog pojasa zaštićenog nepokretnog dobra baštine, ali na područjima koja graniče sa zaštitnim pojasom, nadležni organ za odobravanje građenja, na projekat obnove ili nove izgradnje objekta, pribavlja stručno mišljenje od Zavoda.
7. O zahtjevu za izdavanje saglasnosti za izvođenje radova na dobrima baštine Zavod odlučuje rješenjem.
8. Na rješenje iz stava (4) ovog člana može se podnijeti žalba Ministarstvu u roku od 15 dana od dana prijema rješenja.
9. Rješenje kojim se daje saglasnost za izvođenje radova na dobrima baštine iz stava (1) ovog člana, obavezno sadrži i mjere zaštite.
10. U slučaju kada se investitor ne pridržava mjera zaštite u smislu stava (6) ovog člana ili ako izvodi radove na dobrima baštine iz stava (1) ovog člana bez saglasnosti Zavoda, Zavod je dužan da obavijesti nadležne organe radi pokretanja postupka obustave radova dok se ne sprovedu utvrđene mjere zaštite, kao i da zatraži da investitor nadoknadi počinjenu štetu.

**Član 30.**

**(Obustava izvođenja građevinskih radova)**

1. Kada se u toku izvođenja građevinskih radova otkrije dobro za koje se može pretpostaviti da ima svojstvo dobra baštine ili se javi nepredviđena opasnost za zaštićeno dobro baštine, investitor je dužan da obustavi radove i bez odlaganja obavijesti o tome Zavod.
2. Zavod će najduže u roku od tri dana od prijema obavještenja, ako to ocijeni potrebnim, odrediti mjere osiguranja i zaštite dobra iz stava (1) ovog člana, a može da donese i rješenje o privremenom obustavljanju daljih radova sa utvrđenim mjerama zaštite.
3. Na rješenje iz stava (2) ovog člana investitor može podnijeti žalbu Ministarstvu u roku od 15 dana od dana prijema rješenja.
4. Žalba na rješenje ne odlaže izvršenje rješenja.
5. Privremena obustava radova iz stava (2) ovog člana ne može trajati duže od 30 dana od dana donošenja rješenja o privremenoj obustavi radova.
6. Izvođač radova snosi troškove sprovođenja mjera osiguranja i zaštite iz stava (2) ovog člana kao i troškove pričinjene štete nastale privremenom obustavom radova.

**Član 31.**

**(Sprovođenje mjera zaštite na zaštićenom dobru baštine)**

1. Mjere zaštite na zaštićenom dobru baštine sprovodi stručno pravno, odnosno fizičko lice, pod neposrednim nadzorom i uputstvima Zavoda.
2. Izuzetno, uz saglasnost Ministarstva, mjere iz stava (1) ovog člana može sprovoditi neposredno Zavod, ako ima odgovarajuću opremu i stručne kadrove.

**Član 32.**

**(Odobrenje za arheološka istraživanja)**

1. Odobrenje za arheološka istraživanja na području Kantona izdaje Ministarstvo na zahtjev pravnog ili fizičkog lica uz koji se prilažu dokazi o ispunjavanju uslova stručne i tehničke osposobljenosti za obavljanje arheloških istraživanja.
2. O zahtjevu za izdavanje odobrenja iz stava (1) ovog člana Ministarstvo odlučuje rješenjem, uz pribavljeno mišljenje Zavoda.
3. Rješenje kojim se odobravaju arheološka istraživanja obavezno sadrži kadrovske i tehničke uslove koje mora ispunjavati izvođač arheoloških istraživanja, naznaku područja istraživanja, pravac i obim radova, mjere zaštite iskopanih lokaliteta, nepokretnih i pokretnih dobara baštine, naznaku obaveznog prisustva stručnih lica zaposlenika Javne ustanove Muzej istočne Bosne u Tuzli (u daljem tekstu: Muzej) tokom arheološkog istraživanja, kao i druga pitanja od značaja za očuvanje iskopanih dobara baštine.
4. Ministarstvo će rješenjem odbiti zahtjev za izdavanje odobrenja ukoliko podnosilac zahtjeva nema odgovarajući stručni kadar i opremu neophodnu za arheološka istraživanja.
5. Žalba na rješenje iz stava (3) i (4) ovog člana nije dopuštena, a može se pokrenuti upravni spor kod nadležnog suda.
6. Ministarstvo, na prijedlog Zavoda, donosi Pravilnik o tehničkim i kadrovskim uslovima za vršenje arheoloških istraživanja.

**Član 33.**

**(Pronađena pokretna dobra prilikom arheološkog istraživanja)**

1. Dobra pronađena prilikom arheološkog istraživanja vlasništvo su jedinice lokalne samouprave na čijoj teritoriji su vršena arheološka istraživanja.
2. Sva pokretna dobra koja su pronađena tokom arheološkog istraživanja će biti predata u Muzej radi dalje obrade i evidencije. Ukoliko u jedinicama lokalne samouprave postoji javni muzej ili muzejska zbirka, koji imaju potrebne uslove za sigurno čuvanje i prezentaciju pokretnih dobara, Muzej će nakon stručne obrade i evidencije navedena dobra predati muzeju odnosno muzejskoj zbirci jedinice lokalne samouprave na čijoj teritoriji je pronađeno pokretno dobro.
3. Ukoliko se prilikom stručne obrade pronađenih pokretnih dobara ustanovi da neko od tih dobara ima svojstvo dobra baštine, Muzej će dostaviti Zavodu stučno mišljenje o svojstvu pokretnog dobra, koje se pohranjuje u Muzeju kao matičnom muzeju Tuzlanskog kantona.

**Član 34.**

**(Zabrana premještanja dobra baštine)**

Zabranjeno je bez odobrenja Ministarstva iskopavati, premiještati, uklanjati, pokrivati drugom građevinom, sadnicama ili na drugi način mijenjati dobro baštine i njegov zaštitni pojas, te bitno mijenjati kulturni krajolik i sliku mjesta.

**POGLAVLJE IV - KORIŠTENJE I NAMJENA ZAŠTIĆENIH DOBARA BAŠTINE**

**Član 35.**

**(Korištenje i namjena zaštićenog dobra baštine)**

1. Pod korištenjem i namjenom zaštićenog dobra baštine podrazumjeva se stvaranje uslova koji omogućavaju da zaštićeno dobro baštine bude dostupno javnosti radi zadovoljavanja odgojno-obrazovnih, kulturnih, vjerskih, umjetničkih i naučnih potreba fizičkih i pravnih lica, kao i za zadovoljavanje potreba privrednih aktivnosti, ako je zaštićeno dobro baštine, na odgovarajući način, prilagođeno za zadovljavanje tih potreba.
2. Zaštićeno dobro baštine ne smije se koristiti suprotno mjerama zaštite utvrđenim u Odluci o stavljanju dobra baštine pod zaštitu.
3. Ako vlasnik ili nosioc drugog prava na zaštićenom dobru baštine, zaštićeno dobro baštine upotrebi protivno namjeni, te zbog toga nastane šteta na tom dobru, Zavod može rješenjem da obaveže vlasnika, odnosno nosioca drugog prava na zaštićenom dobru baštine, da štetu otkloni vraćanjem zaštićenog dobra baštine u prijašnje stanje.
4. Odredbe stava (1) i (2) ovog člana shodno se primjenjuje i na zaštitni pojas zaštićenog dobra baštine.

**Član 36.**

**(Prilagođavanje zaštićenog nepokretnog dobra baštine)**

1. Zaštićeno nepokretno dobro baštine može se postupkom revitalizacije ili rekonstrukcije prilagoditi savremenim potrebama i namjenama za: biblioteku, muzej, galeriju, održavanje predstava, koncerata, organizovanje predavanja i slične namjene, kao i za obavljanje ugostiteljsko-turističke djelatnosti.
2. Prilagođavanje zaštićenog nepokretnog dobra baštine za određene potrebe i namjene može se vršiti samo uz prethodnu saglasnost Ministarstva, koje pribavlja mišljenje Zavoda.

**Član 37.**

**(Korištenje zaštićenih pokretnih dobara baštine)**

Zaštićena pokretna dobra baštine mogu se koristiti za izlaganje putem stalnih ili povremenih izložbi, za odgojno-obrazovne, turističko-propagandne svrhe kao i za naučnu obradu.

**POGLAVLJE V - PRAVA I OBAVEZE VLASNIKA ZAŠTIĆENOG DOBRA BAŠTINE**

**Član 38.**

**(Vlasništvo nad zaštićenim dobrom baštine)**

1. Za zaštićeno nepokretno i pokretno dobro baštine mora biti utvrđen vlasnik.
2. Ako zaštićeno dobro baštine iz stava (1) ovog člana nema vlasnika ili ako dobro baštine ostane bez vlasnika vlasnikom tog dobra baštine postaje jedinica lokalne samouprave na čijem području se nalazi to dobro.
3. Dobro za koje se pretpostavlja da ima svojstva dobra baštine, a koje se nalazi ili se nađe u zemlji, moru ili vodi, vlasništvo je jedinice lokalne samouprave na čijem području se nalazi.
4. Lice koje smatra da ima pravo vlasništva na dobru iz stava (3) ovog člana može kod nadležnog suda da podigne tužbu radi utvrđivanja prava vlasništva.

**Član 39.**

**(Obaveze vlasnika zaštićenog dobra baštine)**

Vlasnik zaštićenog dobra baštine obavezan je da:

1. postupa s zaštićenim dobrom baštine s dužnom pažnjom, a posebno da ga čuva i redovno održava,
2. blagovremeno sprovodi mjere zaštite u skladu sa ovim zakonom, odlukom o stavljanju tog dobra pod zaštitu i drugim propisima,
3. o svim promjenama, oštećenjima ili uništenjima, nestanku ili krađi zaštiđenog dobra baštine, odmah nakon saznanja, a najkasnije u roku od 24 sata od saznanja, obavijesti Zavod,
4. dopusti stručna i naučna istraživanja, tehnička i druga snimanja, kao i sprovođenje mjera zaštite,
5. omogući dostupnost zaštićenog dobra baštine javnosti, koja se može ograničiti mjerama zaštite Zavoda,
6. očuva cjelovitost zaštićene zbirke pokretnih dobara baštine,
7. izvršava sve druge obaveze propisane ovim zakonom i drugim propisima.

**Član 40.**

**(Neprovođenje propisanih mjera zaštite od strane vlasnika zaštićenog dobra baštine)**

1. Ako vlasnik zaštićenog dobra baštine pravovremeno ne sprovede propisane mjere zaštite na zaštićenom dobru baštine Zavod će ga opomenuti i odrediti mu rok do kada je obavezan da tu mjeru sprovede, uz upozorenje da će u protivnom takva mjera biti sprovedena na njegov trošak.
2. Ako vlasnik zaštićenog dobra baštine ni poslije opomene ne sprovede propisanu mjeru ili je ne sprovede u određenom roku, tu mjeru će da sprovede Zavod na trošak vlasnika zaštićenog dobra baštine.
3. Zavod rješenjem utvrđuje obavezu vlasnika na naknadu troškova i visinu troškova izvršenja takve mjere.
4. Na rješenje iz stava (3) ovog člana vlasnik zaštićenog dobra baštine može podnijeti žalbu Ministarstvu u roku od 15 dana od dana prijema rješenja.

**Član 41.**

**(Troškovi očuvanja i održavanja zaštićenog dobra baštine)**

1. Troškove očuvanja i održavanja zaštićenog dobra baštine, te provođenja mjera zaštite snosi vlasnik zaštićenog dobra baštine.
2. Ako održavanje zaštićenog dobra baštine ili radovi na njegovom popravku, konzervaciji, restauraciji ili provođenju mjera zaštite zahtijevaju vanredne troškove koji premašuju redovne troškove održavanja i prihode ili druge koristi koje vlasnik ima od zaštićenog dobra baštine, vlasnik zaštićenog dobra baštine ima pravo da podnese zahtjev za naknadu vanrednih troškova.
3. Vanredne troškove za očuvanje i održavanje dobra baštine pod prethodnom zaštitom snosi Zavod na osnovu ugovora zaključenog sa vlasnikom tog dobra, odnosno Vlada Kantona na osnovu ugovora zaključenog sa vlasnikom zaštićenog dobra baštine.

**Član 42.**

**(Prava vlasnika zaštićenog dobra baštine)**

 (1) Vlasnik zaštićenog dobra baštine, u skladu sa ovim zakonom, ima pravo:

1. koristiti i raspolagati zaštićenim dobrom baštine,
2. na stručnu pomoć Zavoda, radi pravilne zaštite i očuvanja dobra na način propisan ovim zakonom i mjerama utvrđenim odlukom o stavljanju tog dobra pod zaštitu Kantona,
3. na pravičnu naknadu zbog zabrane ili ograničenja korištenja zaštićenog dobra baštine,
4. na naknadu za korištenje zaštićenog dobra baštine u propagandne, reklamne, turističke i druge svrhe, u skladu sa ugovorom koji vlasnik dobra zaključi sa korisnikom.

 (2) Naknadu iz tačke c) stava (1) ovog člana odobrava donosilac odluke o stavljanju tog dobra pod zaštitu.

**Član 43.**

**(Proučavanje zaštićenog dobra baštine)**

1. Vlasnik zaštićenog dobra baštine mora omogućiti istraživanje i dokumentovanje istog, kao i provođenje mjera zaštite i očuvanja, osobi koja za to ima odobrenje Zavoda.
2. Za ograničenja iz stava (1) ovoga člana vlasnik zaštićenog dobra baštine nema pravo na naknadu, osim u slučajevima kada dokaže da je zbog toga pretrpio štetu.

**Član 44.**

**(Ustupanje zaštićenog dobra baštine)**

1. Vlasnik zaštićenog dobra baštine obavezan je privremeno dati u posjed pokretno dobro baštine radi njegova izlaganja, odnosno omogućiti posjećivanje nepokretnog dobra baštine radi razgledavanja.
2. Vlasnik i organizator izlaganja, odnosno posjećivanja, sklopit će ugovor, kojim se pored ostalih ugovornih obveza utvrđuje način postupanja i davanje garancije za slučaj oštećenja, uništenja, krađe ili nestanka, kao i obaveza osiguranja zaštićenog dobra baštine kod osiguravajućeg društva.
3. Sve troškove u vezi s izlaganjem, odnosno posjećivanjem dužan je podmiriti organizator, ako ugovorom sklopljenim između vlasnika zaštićenog dobra baštine i organizatora nije drugačije ugovoreno.

**Član 45.**

**(Iznošenje zaštićenih dobara baštine)**

1. Zaštićena dobra baštine ne mogu se iznositi u inostranstvo.
2. Izuzetno, zaštićeno dobro baštine može se privremeno iznijeti u inostranstvo radi izlaganja, ekspertize, vršenja radova na konzervaciji i restauraciji zaštićenog dobra baštine ili drugih opravdanih razloga, uz odobrenje nadležnog organa, u skladu sa važećim propisima.

**Član 46.**

**(Prodaja zaštićenog dobra baštine)**

1. Vlasnik koji namjerava prodati zaštićeno dobro baštine, dužan je istovremeno ponuditi zaštićeno dobro baštine Kantonu i jedinici lokalne samouprave na čijoj se teritoriji dobro baštine nalazi, navodeći cijenu i druge uslove prodaje.
2. Pravo preče kupnje ponuđenog dobra ima jedinica lokalne samouprave u odnosu na Kanton.
3. Kanton i jedinica lokalne samouprave mora se izjasniti o toj ponudi u roku od 60 dana od dana prijema pisane ponude.
4. Ako pravno lice iz stava (3) ovog člana ne iskoristi pravo preče kupnje, dužno je u roku od 30 dana, od dana prijema ponude, o tome obavijestiti drugo pravno lice koje ima pravo preče kupnje i vlasnika.
5. Nakon isteka roka iz stava (3) ovog člana vlasnik može zaštićeno dobro baštine, prodati drugom licu uz cijenu koja ne može biti niža od cijene navedene u ponudi iz stava (1) ovog člana i pod uslovima koji za kupca nisu povoljniji od uslova sadržanih u ponudi. U protivnom, pravno lice iz stava (1) ovog člana može, u roku od 30 dana od dana saznanja, pokrenuti sudski postupak za poništenje ugovora o prodaji dobra trećem licu.

**Član 47**

**(Eksproprijacija zaštićenog nepokretnog dobra baštine)**

Ako to zahtijeva poseban interes Kantona vlasništvo na zaštićenim nepokretnim dobrom baštine može se oduzeti u postupku propisanom odredbama zakona kojim se uređuje eksproprijacija.

**Član 48.**

**(Ograničenje prava korištenja zaštićenog nepokretnog dobra baštine)**

1. Kada su ispunjeni uslovi za eksproprijaciju zaštićenog nepokretnog dobra baštine iz člana 47. ovog zakona Vlada Kantona, na prijedlog vlasnika, može odlučiti da se umjesto eksproprijacije samo ograniči pravo korištenja zaštićenog nepokretnog dobra baštine.
2. U slučaju iz stava (1) ovog člana Vlada Kantona je dužna da nadoknadi vlasniku štetu koja bi nastala tim ograničenjem.
3. Visina štete utvrđuje se ugovorom između Vlade Kantona i vlasnika zaštićenog nepokretnog dobra baštine.
4. U slučaju spora visinu štete utvrđuje nadležni sud.

**Član 49.**

**(Primjena odredbi o pravima i obavezama vlasnika zaštićenog dobra baštine)**

Odredbe ovog zakona o pravima i obavezama vlasnika zaštićenog dobra baštine na odgovarajući način odnose se i na nosioce drugih prava na dobru baštine, ako je vlasnik nepoznat, nedostupan ili je ugovorom na njih prenio prava i obaveze u smislu ovog zakona.

### POGLAVLJE VI - SUBJEKTI ZAŠTITE DOBARA BAŠTINE

**Član 50.**

**(Ustanove za obavljanje poslova zaštite i očuvanja zaštićenih dobara baštine)**

Ustanove za zaštitu i očuvanje zaštićenih dobara baštine su Zavod, muzeji, galerije, arhivi, biblioteke i druge javne ustanove kulture, koje obavljaju poslove u vezi sa čuvanjem, obnovom i zaštitom dobara baštine.

**Član 51.**

**(Poslovi Zavoda na zaštiti i korištenju zaštićenih dobara baštine)**

Pored poslova djelatnosti utvrđenih osnivačkim aktom, Zavod u smislu ovog zakona, obavlja i sljedeće poslove na zaštiti i korištenju dobara baštine:

1. stara se o zaštiti, korištenju i obnovi dobara baštine,
2. utvrđuje mjere zaštite iz člana 14. ovog zakona i vrši nadzor nad njihovim sprovođenjem,
3. vodi Listu potencijalnih dobara baštine i Registar dobara baštine.
4. istražuje, proučava, obrađuje prikupljene podatke, valorizira i štiti dobra baštine,
5. u postupku pripremanja prostornih i urbanističkih planova dostavlja raspoložive podatke i uslove za zaštitu nepokretnih dobara baštine i učestvuje u razmatranju prijedloga prostornih urbanističkih planova,
6. dostavlja podatake o zaštićenim dobrima baštine Federalnom zavodu za zaštitu spomenika radi uspostavljanja centralnog registra,
7. na zahtjev Komisije za očuvanje nacionalnih spomenika, dostavlja tražene podatke za registar dobara baštine od značaja za Bosnu i Hercegovinu,
8. obavlja i druge poslove na zahtjev Ministarstva.

**Član 52.**

**(Muzeji, arhivi i druge ustanove kulture)**

1. Javne ustanove kulture (muzeji, arhivi, galerije, biblioteke i kinoteke) u okviru svoje djelatnosti utvrđene posebnim zakonima, obavljaju poslove čuvanja, prikupljanja, istraživanja, proučavanja, stručne obrade i prezentacije pokretnih dobara baštine.
2. Poslove na zaštiti muzejske građe, kao dobara baštine prema odredbama ovog zakona obavljaju muzeji i galerije u okviru svoje djelatnosti, u skladu sa propisima o muzejskoj djelatnosti.
3. Poslove na zaštiti arhivske građe, kao dobara baštine prema odredbama ovog zakona obavljaju arhivi u okviru svoje djelatnosti, u skladu sa propisima o arhivskoj djelatnosti.
4. Poslove na zaštiti bibliotečke građe, kao dobara baštine prema odredbama ovog zakona obavljaju biblioteke u okviru svoje djelatnosti, u skladu sa propisima o bibliotečkoj djaltnosti.
5. Poslove na zaštiti filmske građe, kao dobara baštine prema odredbama ovog zakona obavljaju kinoteke u okviru svoje djelatnosti, u skladu sa propisima o filmskoj djaltnosti.

### POGLAVLJE VII- FINANSIRANJE ZAŠTITE DOBARA BAŠTINE

**Član 53.**

**(Sredstava za održavanje i očuvanje zaštićenih dobara baštine)**

Sredstva za održavanje i očuvanje zaštićenih dobara baštine osigurava vlasnik, odnosno nosioc drugog prava na dobru baštine ako je vlasnik nepoznat, nedostupan ili je ugovorom na njih prenio prava i obaveze u smislu ovog zakona.

**Član 54.**

**(Sredstva za zaštitu i obnovu dobara baštine)**

Sredstva za zaštitu i obnovu zaštićenih dobara baštine osiguravaju se iz budžeta Kantona u skladu sa finansijskim mogućnostima, kao i putem donacija domaćih i stranih pravnih i fizičkih lica, te grantova putem raspisanih javnih poziva viših nivoa vlasti.

**POGLAVLJE VIII - NADZOR NAD PRIMJENOM ZAKONA**

**Član 55.**

**(Nadzor nad primjenom Zakona)**

1. Nadzor nad primjenom ovog zakona vrši Ministarstvo.
2. Inspekcijski nadzor nad primjenom ovog zakona i propisa donesenih na osnovu ovog zakona vrši nadležna inspekcija u Kantonalnoj upravi za inspekcijske poslove Tuzlanskog kantona, u skladu sa zakonom.

### POGLAVLJE IX - KAZNENE ODREDBE

**Član 56.**

**(Novčane kazne)**

1. Novčanom kaznom u iznosu od 500 do 15.000 KM kaznit će se pravno lice za prekršaje koje:
2. ne prijavi dobro za koje se pretpostavlja da ima svojstvo dobra baštine (član 16. stav (1)),
3. ukloni ili ošteti oznaku kojom je označeno dobro baštine (član 26. stav (3)),
4. pristupi izvođenju radova bez saglasnosti Zavoda ili se ne pridržava utvrđenih mjera zaštite koje odredi Zavod, (član 29. stav (7)),
5. ne obustavi radove u slučaju otkrivanja dobra za koje se može pretpostaviti da ima svojstvo dobra baštine ili pojave nepredviđene opasnosti za zaštićeno dobro baštine i bez odlaganja ne obavijesti Zavod (član 30. stav (1)),
6. otpočne arheološka istraživanja bez odobrenja Ministarstva, odnosno vrši ih protivno uslovima i mjerama utvrđenim u tom odobrenju (član 32. stav (3)),
7. pronađena dobra ne preda Muzeju istočne Bosne Tuzla (član 33. stav (2)),
8. bez odobrenja Ministarstva iskopa, premjesti, ukloni, pokrije drugom građevinom, sadnicama ili na drugi način promijeni zaštitni pojas dobra baštine, te bitno promijeni kulturni krajolik i sliku mjesta (član 34.),
9. koristi zaštićeno dobro baštine suprotno mjerama zaštite utvrđenim u odluci o stavljanju dobra baštine pod zaštitu (član 35. stav (2)),
10. upotrijebi zaštićeno dobro baštine protivno namjeni dobra (član 35. stav (3)),
11. prilagođava dobro za određene potrebe ili namjene bez prethodne saglasnosti Ministarstva (član 36. stav (2)),
12. onemogući istraživanje i dokumentovanje kao i provođenje mjera zaštite i očuvanja zaštićenog dobra baštine osobi koja za to ima odobrenje Zavoda (član 43. stav (1)),
13. odbije dati u posjed pokretno dobro baštine u svrhu izlaganja, odnosno onemogući posjećivanje nepokretnog dobra baštine radi razgledavanja (član 44. stav (1)),
14. ne ponudi pravo preče kupnje u skladu sa ovim zakonom (član 46. stav (1)),
15. otuđi dobro pod povoljnijim uslovima od uslova koje je ponudio pravnim licima koja imaju pravo preče kupnje (član 46. stav (5)),
16. Za prekršaj iz stava (1) ovog člana kaznit će se i odgovorno lice u pravnom licu novčanom kaznom od 300 do 3.000 KM.
17. Za prekršaj iz stava (1) ovog člana kaznit će se i fizičko lice novčanom kaznom od 150 do 1.500 KM.

**Član 57.**

**(Novčane kazne za prekršaj Zavoda)**

1. Novčanom kaznom od 500 do 5.000 KM kaznit će se za prekršaj Zavod, ako:
2. ne dostavi u roku od tri godine prijedlog za stavljanje dobra baštine pod zaštitu Kantona (član 21. stav (1)),
3. na propisan način ne označi zaštićeno dobro baštine (član 26. stav (1)),
4. ne dostavi nadležnom organu pregled nepokretnih dobara baštine koja imaju status potencijalnih dobara, dobara pod prethodnom zaštitom i zaštićenih dobara baštine, u postupku izrade prostornih i urbanističkih planova (član 28.),
5. ne obavijesti nadležne organe za pokretanje postupka obustave radova na dobru baštine dok se ne sprovedu utvrđene mjere zaštite, odnosno propusti da podnese zahtjev za naknadu štete (član 29. stav (7)),
6. uskrati vlasniku zaštićenog dobra baštine, na njegov zahtjev, stručnu pomoć radi pravilne zaštite i očuvanja dobra (član 42. stav (1) tačka b)).
7. Za prekršaj iz stava (1) ovog člana kaznit će se i odgovorno lice u Zavodu novčanom kaznom od 150 do 1.500 KM.

### POGLAVLJE X - PRIJELAZNE I ZAVRŠNE ODREDBE

**Član 58.**

**(Donošenje podzakonskih akata)**

Ministarstvo je obavezano u roku od šest mjeseci od dana stupanja na snagu ovog zakona donijeti provedbene propise:

1. Pravilnik o obliku, sadržaju i načinu vođenja Registra dobara baštine Tuzlanskog kantona iz člana 17. stav (6) ovog zakona;
2. Pravilnik o kategorizaciji dobara baštine iz člana 19. stav (2) ovog zakona;
3. Pravilnik o označavanju zaštićenih nepokretnih dobara baštine iz člana 26. stav (2) ovog zakona;
4. Pravilnik o tehničkim i kadrovskim uslovima za vršenje arheoloških istraživanja

iz člana 32. stav (6) ovog zakona.

**Član 59.**

**(Kontinuitet zaštite)**

1. Dobra baštine koja su stavljena pod zaštitu po propisima koji su važili na području Kantona do stupanja na snagu ovog zakona smatraju se zaštićenim dobrima baštine Kantona.
2. Kategorizacija izvršena po dosadašnjim propisima smatra se važećom sve dok se ne uspostavi kategorizacija u skladu sa odredbama ovog zakona.
3. Minstarstvo će, na prijedlog Zavoda, u skladu sa članom 19. stav (1) ovog zakona, izvršiti kategorizaciju zaštićenih dobara baštine iz stava (1) ovog člana u roku od pet godina od dana stupanja na snagu ovog zakona.

**Član 60.**

**(Primjena međunarodnih konvencija)**

Međunarodne konvencije - [Konvencija za zaštitu kulturnih dobara u slučaju oružanog sukoba](http://kons.gov.ba/Zakonski_okvir/Konvencije/?id=5573), Hag, 1954; [Konvencija o zaštiti svjetske kulturne i prirodne baštine](http://kons.gov.ba/Zakonski_okvir/Konvencije/?id=5569), Pariz, 1972; [Konvencija za zaštitu podvodnog kulturnog naslijeđa,](http://portal.unesco.org/en/ev.php-URL_ID%3D13520%26URL_DO%3DDO_TOPIC%26URL_SECTION%3D201.html)Pariz, 2001; [Konvencija za zaštitu nematerijalnog kulturnog naslijeđa,](http://portal.unesco.org/en/ev.php-URL_ID%3D17716%26URL_DO%3DDO_TOPIC%26URL_SECTION%3D201.html)Pariz, 2003; Konvencija o zaštiti graditeljske baštine Evrope Granada, 1985; [Evropska konvencija o zaštiti arheološkog naslijeđa](http://kons.gov.ba/Zakonski_okvir/Konvencije/?id=5583), London, 1969; Okvirna konvencija o vrijednosti kulturnog naslijeđa za društvo, Faro, 2005; [Konvencija za zaštitu i promociju kulturnih različitosti](http://portal.unesco.org/en/ev.php-URL_ID%3D31038%26URL_DO%3DDO_TOPIC%26URL_SECTION%3D201.html), Pariz, 2005; [Evropska konvencija o kulturi](http://kons.gov.ba/Zakonski_okvir/Konvencije/?id=5581), Pariz, 1954; [Konvencija o zaštiti arhitektonskog naslijeđa Evrope](http://kons.gov.ba/Zakonski_okvir/Konvencije/?id=5585), Granada, 1985; [Evropska konvencija o krajolicima](http://www.coe.int/en/web/conventions/full-list/-/conventions/treaty/176), Firenca, 2000, kao i konvencije i drugi međunarodni multilateralni i bilateralni ugovori kojima pristupi ili koje ratifikuje Bosna i Hercegovina nakon stupanja na snagu ovog zakona su nadređene ovom zakonu i njihove odredbe obavezni su na odgovarajući način primjenivati svi subjekti zaštite kulturne baštine.

**Član 61.**

**(Prestanak važenja ranijih propisa)**

Stupanjem na snagu ovog zakona prestaje s primjenom Zakon o zaštiti i korištenju kulturno-historijskog i prirodnog naslijeđa („Službeni list SRBiH“,, br. 20/85, 12/87 i 3/93) na području Tuzlanskog kantona.

**Član 62.**

**(Stupanje na snagu)**

Ovaj zakon stupa na snagu osmog dana od dana objavljivanja u „Službenim novinama Tuzlanskog Kantona“.

 **BOSNA I HERCEGOVINA Predsjednik**

**-Federacija Bosne i Hercegovine- Skupštine Tuzlanskog kantona**

 **Tuzlanski kanton**

 **Skupština**

 **Žarko Vujović, v.r.**

**Broj: \_\_\_\_\_\_\_\_\_\_/19**

**Tuzla, \_\_\_\_\_.2019.godine**

**O B R A Z L O Ž E NJ E**

**uz Nacrt Zakona o zaštiti kulturne baštine**

**I USTAVNI OSNOV ZA DONOŠENJE ZAKONA**

Ustavni osnov za donošenje Zakona o zaštiti kulturne baštine sadržan je u odredbi člana 24. stav 1. tačka c) Ustava Tuzlanskog kantona prema kojem je propisano da Skupština Tuzlanskog kantona donosi zakone i ostale propise neophodne za izvršavanje nadležnosti Kantona.

**II RAZLOZI ZA DONOŠENJE ZAKONA**

Očuvanje, odnosno zaštita i korištenje svih vrsta dobara naslijeđa, baštine i tradicije u savremeno doba dobija sve veću ulogu i značaj. Baština postaje sve važniji dio identiteta svakog pojedinca, zajednice, pa i cijelih naroda. Zbog toga društvo čini velike napore da što bolje uredi oblast zaštite i korištenja baštine. To se događa kroz uređen pravni okvir navedene oblasti i rad potrebnih ustanova, kao i rad profesionalaca u sektoru zaštite i korištenja baštine. Zaštita i korištenje kulturne baštine na području Tuzlanskog kantona vrši se primjenom odredaba Zakona o zaštiti i korištenju kulturno-istorijskog i prirodnog nasljeđa („Službeni list SRBiH“,, br. 20/85, 12/87 i 3/93), koji je donešen još 1985. godine, i koji je važio na području SR Bosne i Hercegovine. Ovaj Zakon je zamijenio do tada važeći Zakon o zaštiti i korišćenju kulturno-istorijskog i prirodnog nasljeđa iz 1978. godine.

Pomenuti zakon nakon više od trideset godina od usvajanja je u mnogo čemu prevaziđen. Sama vremenska distanca od donošenja istog do danas zabilježila je mnoge društvene i državno-pravne promjene, ali i naučni i tehnički napredak. Uzmimo za primjer da su ovim zakonom poslovi zaštite i korištenju kulturno istorijskog i prirodnog nasljeđa dati u nadležnost republičkom Zavodu, koji danas ne postoji, te regionalnim i općinskim zavodima. Također, uspostavom novog unutrašnjeg uređenja Bosne i Hercegovine Ustavom Fedracije Bosne i Hercegovine oblast nauke i kulture je u nadležnosti entiteta Republika Srpska i nadležnosti kantona u Federaciji Bosne i Hercegovine. Sarajevski, Unsko-sanski, Zeničko-dobojski i Hercegovačko-neretvanski kanton, u periodu 2000-2006. godina, uredili su oblast zaštite kulturnih dobara donošenjem novih Zakona o zaštiti kulturne, čijim stupanjem na snagu je prestala primjena republičkog Zakona iz 1985. godine na području ovih kantona.

 Također, neprimjenjive su odredbe ovog zakona kojima je uređena zaštita prirodnih dobara naslijeđa s obzirom da se ova dobra štite Zakonom o zaštiti prirode („Službene novine Federacije BiH“, 66/13) kojim se vrši zaštita divljih ptica, zaštita i očuvanje biodiverziteta, šumskih eko-sistema, krških ekosistema, vode i vlažnih staništa, zaštita morskih i obalnih prirodnih vrijednosti, uspostava evropske ekološke mreže posebn zaštićenih područja, zaštite vrsta i podvrsta, zaštita minerala i fosila, zaštićene prirodne vrijednosti, kao i drugim propisima kojima se štite pojedina dobra prirode (vode, poljoprivredno zemljište idr).

Veliki broj terminoloških odrednica iz starog zakona je danas prevaziđen. Uzmimo za primjer samo zakonsko tretiranje kulturno-historijskog i prirodnog naslijeđa kao jedne oblasti, potom društveno-ekonomsku terminologiju iz navedenog perioda (radni ljudi, Samoupravne interesne zajednice, Organizacija udruženog rada, Zavod za zašitu kulturno-istorijskog i prirodnog nasljeđa Bosne i Hercegovine – Zavod BiH, Republički komitet i slično). U Zakonu iz 1985. godine se čak ne navodi pojam nacionalni spomenik, a danas imamo Komisiju za očuvanje nacionalnih spomenika Bosne i Hercegovine. Potom tu je ne usklađenost Zakona sa tehničko-tehnološkim razvojem, jer u periodu donošenja Zakona nije bilo današnjih multimedijalnih sredstava, elektronskog zapisa i pohrane podataka.

Sem toga republičkim zakonom novčane kazne za počinjene prekršaje utvršene su u tada aktuelnoj valuti – dinarima. Tako se između ostalog u članu 105. navodi slijedeće: Novčanom kaznom od 10.000 do 80.000 dinara kazniće se za prekršaj organizacija udruženog rada, ako: 1. vrši arheološka i druga istraživanja dobara kulturno-istorijskog i prirodnog nasljeđa bez odobrenja Zavoda BiH (član 59. stav 19 ); Dakle, u navedenom dijelu Zakona imamo danas nevažeću valutu u Bosni i Hercegovini, nepostojeću tzv. Organizaciju udruženog rada, kao i Zavod za zaštitu kulturno-historijskog i prirodnog naslijeđa na nivou SR Bosne i Hercegovine. Također, potrebno je prilagoditi i visinu određenih novčanih kazni savremenom ekonomskom razvoju.

Ovo je samo dio rješenja navedenog zakona, a koja danas nisu ili su teško provodiva u praksi.

**III USKLAĐENOST SA PROPISIMA BOSNE I HERCEGOVINE i EU**

Prilikom izrade Nacrta Zakona o zaštiti kulturne baštine obrađivač je imao u vidu potrebu usklađivanja zakona sa propisima Bosne i Hercegovine i Europske unije. U tom smislu Zakon je usklađen sa odredbama *Zakona o provedbi odluka Komisije/Povjerenstva za zaštitu nacionalnih spomenika uspostavljene prema Aneksu 8. Općeg okvirnog sporazuma za mir u Bosni i Hercegovini*(“Službene novine Federacije BiH”, br. 2/02, 8/02, 27/02, 6/04 i 51/07), kao i sa odredbama međunarodnih multilateralnih ugovora kojima je pristupila Bosna i Hercegovina, a koji su iz oblasti od značaja za zaštitu kulturno-historijskog i prirodnog naslijeđa ([Konvencija o zaštiti svjetske kulturne i prirodne baštine](http://kons.gov.ba/Zakonski_okvir/Konvencije/?id=5569) , Pariz, 1972., [Konvencija o mjerama za zaštitu i sprečavanje nedozvoljenog uvoza, izvoza i prenosa svojine kulturnih dobara](http://kons.gov.ba/Zakonski_okvir/Konvencije/?id=5571), Pariz, 1970; [Konvencija za zaštitu kulturnih dobara u slučaju oružanog sukoba](http://kons.gov.ba/Zakonski_okvir/Konvencije/?id=5573)**,** Hag, 1954 ; [Konvencija za zaštitu podvodnog kulturnog naslijeđa,](http://portal.unesco.org/en/ev.php-URL_ID%3D13520%26URL_DO%3DDO_TOPIC%26URL_SECTION%3D201.html)Pariz, 2001; [Konvencija za zaštitu nematerijalnog kulturnog naslijeđa](http://portal.unesco.org/en/ev.php-URL_ID%3D17716%26URL_DO%3DDO_TOPIC%26URL_SECTION%3D201.html), Pariz, 2003; [Konvencija za zaštitu i promociju kulturnih različitosti](http://portal.unesco.org/en/ev.php-URL_ID%3D31038%26URL_DO%3DDO_TOPIC%26URL_SECTION%3D201.html), Pariz, 2005. [Evropska konvencija o kulturi](http://kons.gov.ba/Zakonski_okvir/Konvencije/?id=5581) , Pariz, 1954; [Evropska konvencija o zaštiti arheološkog naslijeđa](http://kons.gov.ba/Zakonski_okvir/Konvencije/?id=5583), London, 1969; [Konvencija o zaštiti arhitektonskog naslijeđa Evrope](http://kons.gov.ba/Zakonski_okvir/Konvencije/?id=5585), Granada, 1985; [Okvirna konvencija o vrijednosti kulturnog naslijeđa za društvo](http://www.coe.int/en/web/conventions/full-list/-/conventions/treaty/199), Faro, 2005; [Evropska konvencija o krajolicima](http://www.coe.int/en/web/conventions/full-list/-/conventions/treaty/176), Firenca, 2000.).

**IV OBRAZLOŽENJE PRAVNIH RJEŠENJA**

Zakon o zaštiti kulturne baštine koncipiran je u deset poglavlja.

**I – OPĆE ODREDBE (čl. 1-6)**

**U članu 1.** definisan je predmet zakona, kojim se uređuju dobra kulturne baštine, postupak zaštite i finansiranja zaštite dobara baštine, subjekti dobara zaštite, nadzor, kaznene odredbe i druga pitanja od značaja za zaštitu dobara baštine na području Tuzlanskog kantona.

 **U članu 2.** definiše se korištenje gramatičke terminologije muškog i ženskog roda i izraza jednine i množine za pojmove u ovom zakonu.

**U članu 3.** definisan je pojam kulturne baštine.

**Članom 4.** definisan je pojam dobra baštine.

**Članom 5.** propisano je da je zaštita, korištenje i obnova dobara baštine djelatnost značajna za očuvanje kulturnog identiteta zajednica, grupa i pojedinaca u Kantonu, te da je od posebnog interesa za Kanton.

**Članom 6.** propisana je svrha zaštite dobara baštine kojom se opredjeljuje režim i sistem mjera zaštite za njihovo ostvarivanje i razlog su za uspostavljanje određenih uslova, ograničenja, predostrožnosti, prava, zabrana i obaveza raznih subjekata u pogledu zaštite dobara baštine

**II** - **PODJELA DOBARA BAŠTINE** **(čl. 7-13)**

**Članom 7.** utvrđena je podjela dobara baštine na nepokretna dobra baštine, pokretna dobra baštine i nematerijalna dobra baštine. Iz pojmovnog određenja dobra baštine izvedena je podjela dobara, koja svojim opisima i tipičnim primjerima olakšavaju njihovu identifikaciju i dokumentovanje kao i definisanje pojmova određenih vrsta dobra baštine, kao i uspostavljanje zaštite i utvrđivanje režima i mjera zaštite u svakom konkretnom slučaju.

**U članu 8**. definisan je pojam nepokretnog dobra baštine pod kojim se smatra graditeljski, građevinski ili arhitektonski objekat ili cijelina, ostatak tog objekta ili cijeline kao i ambijentalna cijelina ili dio te cijeline.

**Članom 9**. Utvrđene su vrste i podvrste nepokretnih dobara baštine.

Vrste nepokretnih dobra baština u općoj podjeli mogu biti: pojedinačne građevine (spomenici), grupe građevina (graditeljska cjelina), kulturno-historijske cjeline (područja) kojima se smatra naselje ili dio naselja, kao i područje koje je zaštićeno kao dobro baštine i specifična kulturno-historijska dobra baštine. Nadalje, navedene vrste dobara baštine su podijeljene na podvrste.

**Članom 10**. data je definicija pokretnog dobra baštine pod kojim se smatra svaki pokretni predmet koji je izraz svjedočanstva ljudskog stvaralaštva od prahistorije do danas.

**Članom 11.** izvršena je podjela pokretnih dobara baštine.

**U članu 12.** data je definicija nematerijalnog dobra baštine koja je uzeta iz „[Konvencije za zaštitu nematerijalnog kulturnog naslijeđa](http://portal.unesco.org/en/ev.php-URL_ID%3D17716%26URL_DO%3DDO_TOPIC%26URL_SECTION%3D201.html), Pariz, 2003.“

**U članu 13.** izvršena je podjela nematerijalnih dobara baštine po vrstama koje mogu biti usmena tradicija i izrazi uključujući jezik kao sredstvo prenošenja nematerijalne baštine,

izvođačke umjetnosti, običaji, rituali i proslave, znanja i vještine vezani uz prirodu i svemir, tradicionalni obrti i vještine.

**III -** **POSTUPAK ZAŠTITE DOBARA BAŠTINE – (čl. 14-34)**

**U članu 14.** definisan je postupak zaštite dobara baštine kroz sprovođenje mjera i ciljeva zaštite. Definisanje i sprovođenje adekvatnih mjera i ciljeva zaštite dobara baštine je suštinsko pitanje njihove zaštite, jer zahtijeva cjelovitost, usaglašenost i izvodljivost propisanih rješenja. U tom smislu propisane su mjere zaštite i ciljevi zaštite koje se oslanjaju na principe sadržane u međunarodnim konvencijama o zaštiti baštine.

**Članom 15.** propisan je status u kojem dobra baštine mogu biti, i to: status potencijalnog dobra baštine, status dobra baštine pod prethodnom zaštitom Kantona i status zaštićenog dobra baštine. Status dobra baštine se utvrđuje osnovu dokaza i stručnih nalaza.

**Članom 16.** propisana je dužnost svakog pravnog i fizičkog lica da u roku, najkasnije od 24 sata od momenta pronalska dobra za koje se može pretpostaviti da ima svojstvo dobra baštine, prijavi dobro Zavodu za zaštitu i korištenje kulturno – historijskog i prirodnog naslijeđa Tuzlanskog kantona (u daljem tekstu: Zavod) i omogući mu da pregleda dobro i uzme podatke potrebne za utvrđivanje statusa potencijalnog dobra baštine. Također je propisan način evidentiranja potencijalnih dobara baštine dobra.

**Članom 17.** regulisan je postupak stavljanja dobra pod status prethodno zaštićenog dobra baštine. Stavljanje potencijalnog dobra pod predhodnu zaštitu Kantona reguliše se rješenjem koje se objavljuje u „Službenim novinama Tuzlanskog kantona“, dostavlja vlasniku nepokretnog dobra baštine i nadležnoj službi za prostorno planiranje, a ako se radi o pokretnom dobru baštine, rješenje se dostavlja vlasniku pokretnog dobra baštine i nadležnim javnim ustanovama za zaštitu dobara baštine.

**Članom 18.** data je definicija te propisan sadržaj Elaborata o valorizaciji dobra pod predhodnom zaštitom kantona, koji izrađuje Zavod.

**Članom 19**. propisana je kategorizacija dobara baštine u tri kategorie: I kategorija: dobra od izuzetnog značaja za građane i narod Tuzlanskog kantona, Federacije Bosne i Hercegovine i Bosne i Hercegovine (ovdje obavezno ulaze spomenici proglašeni od Komisije/Povjerenstva za očuvanje nacionalnih spomenika), II kategorija: dobra od velikog značaja za građane i narod Tuzlanskog kantona, III kategorija: ostala značajna dobra. Također je propisana obaveza donošenja Pravilnika o kategorizaciji dobara baštine, koji će donijeti Ministarstvo za kulturu, sport i mlade (u daljem tekstu: Ministarstvo).

**U ćlanu 20.** propisana je obaveza Zavoda na saradnju sa Komisijom za očuvanje nacionalnih spomenika Bosne i Hercegovine, i koje konačne ciljeve ima saradnja.

**Članom 21.** utvrđen je rok za stavljanje dobra baštine pod zaštitu Kantona, te sadržaj prijedloga za stavljanje dobra baštine pod zaštitu Kantona.

**Članom 22.** utvrđen je prioritet kada je riječ o pokretanju postupka za stavljanje dobra pod zaštitu na osnovu hitne zaštite očuvanja određenog dobra baštine.

**Članom 23.** propisan je postupak stavljanja dobra baštine pod zaštitu Kantona kao i obaveza objavljivanja akta o stavljanju dobra baštine pod zaštitu Kantona i dostavljanja nadležnom sudu, organima uprave i drugim pravnim subjektima.

**Članom 24.** propisan je obavezan sadržaj Odluke o stavljanju dobra baštine pod zaštitu Kantona, te upis zaštićenog dobra baštine u Registar dobara baštine Tuzlanskog kantona.

**Članom 25.** Utvrđen je način prestanka statusa zaštićenog dobra baštine. Razlozi zbog kojeg dobro koje ima status zaštićenog dobra baštine može izgubiti status zaštićenog dobra baštine jesu: uništenje, oštećenje i nestanak dobra baštine.

 **U članu 26**. utvrđen je način obilježavanja zaštićenih dobara baštine, koje vrši Zavod posebnim oznakama sa relevantnim podacima o zaštićenom dobru baštine. Također, utvrđena je obaveza donošenja Pravilnika označavanju zaštićenih nepokretnih dobara baštine od strane Ministarstva.

 **Članom 27.** Propisana je mogućnost definisanja zaštitnog pojasa oko nepokretnog potencijalnog dobra baštine i dobra baštine pod prethodnom zaštitom Kantona ako za područje nepokretnog potencijalnog dobra baštine i dobra baštine pod prethodnom zaštitom Kantona nije donesen urbanistički ili regulacioni plan. Do donošenja navedenih akata, širinu zaštitnog pojasa utvrđuje rješenjem Zavod u kojem su zabranjene sve radnje koje nisu u skladu sa prirodom, namjenom ili značajem dobra ili koje mogu dovesti do njegovog oštećenja ili umanjenja vrijednosti.

**U članu 28**. Utvrđena je obaveza Zavoda da organu koji je, saglasno propisima o prostornom uređenju nadležan za izradu prostornih i urbanističkih planova, dostavi blagovremeno pregled nepokretnih dobara koje imaju status potencijalnih dobara, dobara pod prethodnom zaštitom Kantona i zaštićenih dobara baštine sa opisom svakog naznačenog dobra, valorizacijom prostora i dobra i mjerama zaštite koje je neophodno preduzeti.

**U članu 29**. utvrđene su obaveze koje investitor mora izrvršiti kada je riječ o izvođenju radova na dobru baštine. Izvođenje radova na dobrima povlače za sobom određena odobrenja i saglasnosti kao i mjere zaštite kojih se mora pridržavati. Osnovna pitanja ovog dijela regulative su izdavanje odobrenja za istraživanja, nadzor nad istraživanjima, licenciranje istraživača, dokumentovanje istraživačkih aktivnosti i nalaza i objavljivanje rezultata istraživanja.

 **Članom 30**. propisana je obaveza investitora za obustavu građevinskih radova i upoznavanje Zavoda o obustavi radova, ako u toku izvođenja građevinskih radova otkrije dobro za koje se može pretpostaviti da ima svojstvo dobra baštine ili se javi nepredviđena opasnost za zaštićeno dobro baštine

 **U članu 31.** utvrđen jeuslovko može sprovoditi mjere zaštite na zaštićenom dobru baštine i po čijim uputtvima i nadzorom.

**Članom 32.** propisan je način i uslovi dobijanja odobrenja za arheološka istraživanja i utvrđen organ koji izdaje odobrenje za arheološko istraživanje na području Kantona. Nadalje, Ministarstvo je obavezano za donošenje Pravilnika o tehničkim i kadrovskim uslovima za vršenje arheoloških istraživanja na kantonu.

**Članom 33.** utvrđen je vlasnik dobara pronađenih prilikom arheološkog istraživanja, organ koji vrši pohranu i stručnu obradu dobara koja su pronađena prilikom arheoloških istraživanja.

**Članom 34.** Propisana je zabranaiskopavanja, premiještanja, uklanjanja, pokrivanja drugom građevinom, sadnicama, na drugi način mijenjanja dobra baštine i njegovog zaštitnog pojasa, te bitnog mijenjanja kulturnog krajolika i slike mjesta bez odobrenja Ministarstva.

**IV - KORIŠTENJE I NAMJENA ZAŠTIĆENIH DOBARA BAŠTINE – (čl.** **35-37)**

**U članu 35.** utvrđena je definicija korištenja i namjene dobara baštine, način i uslovi za korištenje dobara baštine radi zadovoljavanja odgojno-obrazovnih, kulturnih, vjerskih, umjetničkih i naučnih potreba fizičkih i pravnih lica, kao i za zadovoljavanje potreba privrednih aktivnosti, ako je dobro baštine, na odgovarajući način, prilagođeno za zadovljavanje tih potreba.

**Članom 36.** propisana je mogućnost da zaštićeno nepokretno dobro baštine bude postupkom revitalizacije ili rekonstrukcije prilagođeno savremenim potrebama i namjenama za rad određenih javnih ustanova, ili za izvođenje različitih kulturnih i obrazovnih manifestacija, kao i za obavljanje ugostiteljsko-turističke djelatnosti. Prilagođavanje dobra baštine za određene potrebe i namjene može se vršiti samo uz prethodnu saglasnost Ministarstva.

**U članu 37.** propisana je mogućnost da se zaštićena pokretna dobra baštine koriste za izlaganje putem stalnih ili povremenih izložbi, za odgojno-obrazovne, turističko-propagandne svrhe kao i za naučnu obradu.

**V -** **PRAVA I OBAVEZE VLASNIKA ZAŠTIĆENOG DOBRA BAŠTINE – (čl.** **38-49)**

**U članu 38.** utvrđuje se vlasništvo zaštićenih dobara baštine.

**U članu 39.** utvrđuju se obaveze vlasnika koje on ima nad zaštićenim dobrima baštine. Neke od glavnih obaveza vlasnika je da ga čuva i redovno održava i sprovodi mjere zaštite nad zaštićenim dobrom.

**U članu 40.** date su odrednice u slučaju neprovođenja propisanih mjera zaštite od strane vlasnika zaštićenog dobra baštine, te u takvim slučajevima obaveze Zavoda.

 Č**lanom 41.** Propisano je ko snosi redovne i vanredne troškove očuvanja i održavanja zaštićenog dobra baštine, te nadoknadu vanrednih troškova očuvanja i održavanja zaštićenog dobra baštine.

**Članom 42.** definisana su prava koja po ovom zakonu ima vlasnik zaštićenog dobra baštine.

**Članom 43.** propisane je obaveza vlasnika zaštićenog dobra baštine koja se odnosi na omogućavanje istraživanja i dokumentovanja zaštićenog dobra baštine.

**U članu 44.** utvrđuju se obaveze vlasnika kada je riječ o ustupanju zaštićenog dobra baštine. Vlasnik zaštićenog dobra baštine obavezan je privremeno dati u posjed pokretno dobro baštine radi njegova izlaganja, odnosno omogućiti posjećivanje nepokretnog dobra baštine radi razgledavanja. Također su određene i obaveze organizatora izložbe ili promocije.

**Članom 45.** propisana je zabrana iznošenja zaštićenog dobra baštine u inostranstvo te izuzetak pod kojim se ono može iznijeti van zemlje uz odobrenje nadležnog organa u skladu sa važećim proprisima.

**Članom 46.** utvrđen je postupak i način prodaje zaštićenog dobra baštine, te osigurano pravo preče kupnje zaštićenog dobra baštine. Propisana je obaveza vlasnika koji namjerava prodati zaštićeno dobro baštine da ponudi zaštićeno dobro baštine Kantonu i jedinici lokalne samouprave na čijoj se teritoriji dobro baštine nalazi. Utvrđeno je da pravo preče kupnje ponuđenog dobra ima jedinica lokalne samouprave u odnosu na Kanton.

**Članom 47**. propisana je mogućnost, ako to zahtijeva poseban interes Kantona, oduzimanja vlasništva na zaštićenim nepokretnim dobrom baštine u postupku propisanom odredbama zakona kojim se uređuje eksproprijacij.

**U članu 48.** utvrđena su ograničenja prava korištenja zaštićenog nepokretnog dobra baštine umjesto eksproprijacije.

 **Članom 49.** propisano je da seodredbe ovog zakona o pravima i obavezama vlasnika zaštićenog dobra na odgovarajući način odnose se i na nosioce drugih prava na dobru baštine, ako je vlasnik nepoznat, nedostupan ili je ugovorom na njih prenio prava i obaveze u smislu ovog zakona.

**VI - SUBJEKTI ZAŠTITE BAŠTINE – (čl. 50-52)**

**Ćlanom 50.** definisane suustanove koje vrše zaštitu, očuvanje i obnovu zaštićenih dobara baštine i to: Zavod, muzeji, galerije, arhivi, biblioteke i druge javne ustanove kulture, koje obavljaju poslove u vezi sa čuvanjem, obnovom i zaštitom dobara baštine.

**Ćlanom 51.** utvrđeni su poslovi Zavoda koje u skladu sa ovim zakonom izvršavana zaštiti i korištenju dobara baštine.

**U članu 52.** definisani su pravni subjekti koji obavljaju poslove zaštite čuvanja, prikupljanja, istraživanja proučavanja, stručne obrade i prezentacije pokretnih dobara baštine. Javne ustanove kulture su muzeji, galerije, arhivi, biblioteke i kinoteke.

**VII - FINANSIRANJE ZAŠTITE DOBARA BAŠTINE – (čl. 53-54)**

 **Članom 53.** propisano je da vlasnik odnosno nosioc drugog prava na dobru baštine obezbjeđuje sredstva za održavanje i očuvanje zaštićenih dobara baštine

**U članu 54.** utvrđeno je da se redstva za zaštitu i obnovu zaštićenih dobara baštine na području Kantona osiguravaju iz budžeta Tuzlasnkog kantona u skladu sa finansijskim mogućnostima, kao i putem donacija domaćih i stranih pravnih i fizičkih lica, te grantova putem raspisanih javnih poziva viših nivoa vlasti.

**VIII - NADZOR NAD PRIMJENOM ZAKONA – (čl. 55)**

**Članom 55.** Propisano je da inspekcijski nadzor nad provođenjem odrebi ovog zakona i propisa donesenih na osnovu ovog zakona vrši nadležna inspekcija kantonalne uprave za inspekcijske poslove Tuzlanskog kantona.

**IX - KAZNENE ODREDBE – (čl. 56-57)**

**Članom 56.** propisani su prekršaji i novčane kazne, odnosno rasponi novčanih kazni za počinjene prekršaje pravnog lica, odgovornog lica u pravnom licu i fizičkog lica, po ovom zakonu.

**Članom 57.** propisani su prekršaji i novčane kazne, odnosno rasponi novčanih kazni za počinjene prekršaje Zavoda i odgovornog lica u Zavodu.

**X - PRELAZNE I ZAVRŠNE ODREDBE – (čl. 58-62)**

**Članom 58.** propisana je obaveza Ministarstva za kulturu, sport i mlade za donošenje podzakonskih akata skladu sa ovim zakonom, kao i rok za donošenje istih.

**Članom 59.** utvrđen je kontinuitet zaštite dobara baštine koja su zaštićena po propisima koji su važili na području Kantona do stupanja na snagu ovog zakona, te obaveza i rok Ministarstva za kulturu, sport i mlade da izvrši kategorizaciju istih dobara u skladu sa odredbama ovog zakona.

**Članom 60.** propisana je primjena međunarodnih konvencija i međunarodnih multilateralnih i bilateralnih ugovora kojima pristupi ili koje ratifikuje Bosna i Hercegovina nakon stupanja na snagu ovog zakona te njihova nadređenost ovom zakonu.

**Članom 61.** izričito je propisano da na dan stupanja na snagu ovog zakona prestaje primjena Zakona o zaštiti i korištenju kulturno-historijskog i prirodnog naslijeđa („Službeni list SRBiH“,, br. 20/85, 12/87 i 3/93) na području Tuzlanskog kantona.

**Članom 62.** utvrđen je rok stupanja na snagu ovog zakona.

**V FINANSIJSKA SREDSTVA**

Za provođenje Zakona o zaštiti kulturne baštine potrebno je obezbjediti dodatna sredstva u Budžetu Tuzlanskog kantona na poziciji JU Zavod za zaštitu i korištenje kulturno –historijskog i prirodnog naslijeđa Tuzlanskog kantona (u daljem tekstu: Zavod) za realizaciju poslova preduzimanja mjera zaštite na dobrima pod prethodnom zaštitom i dobrima baštine koja su proglašena zaštićenima; konzervacije i restauracija na dobrima pod prethodnom zaštitom i dobrima baštine koja su proglašena zaštićenima; publikovanja i prezentiranja dobara baštine i poslova izrade i postavljanja informacionaih tabli posebnim oznakama sa relevantnim podacima o zaštićenom dobru baštine.

JU Zavod za zaštitu i korištenje kulturno – historijskog i prirodnog naslijeđa Tuzlanskog kantona će svake godine na osnovu programskih aktivnosti planirati finansijska sredstva u Budžetu TK za realizaciju Zakonom utvrđenih aktivnosti.

Za navedene aktivnosti potrebno je osigurati sredstva u iznosu 77.690,00 KM u 2020. godini (n+1) i iznosu 72.040,00 KM u 2021. godini ( n+2), što ukupno iznosi 149.730,00 KM za dvije godine. Za tekuću 2019. godinu (n) nisu potrebna dodatna finansijska sredstva.

Detaljno obrazloženje potrebnih finansijskih sredstva za provođenje ovog zakona za n, n+1 i n+2 godinu dato je u Izjavi o fiskalnoj procjeni (Obrazac IFP-DA) koja je sastavni dio ovog zakona.

**PROGRAM JAVNE RASPRAVE**

**O NACRTU ZAKONA O ZAŠTITI KULTURNE BAŠTINE**

**I**

Ministarstvo za kulturu, sport i mlade Tuzlanskog kantona (u daljem tekstu: Ministarstvo) će provesti javnu raspravu o nacrtu Zakona o kulturnoj baštini (u daljem tekstu: Nacrt Zakona).

**II**

Javna rasprava o Nacrtu Zakona (u daljem tekstu: javna rasprava) će trajati 30 dana.

**III**

Ministarstvo će, u roku od pet dana od utvrđivanja Nacrta Zakona, dostaviti tekst Nacrta Zakona slijedećim pravnim subjektima:

- Ministarstvima Tuzlanskog kantona,

- Jedinicama lokalne samouprave Tuzlanskog kantona,

- Kantonalna uprava za inspekcijske poslove Tuzlanskog kantona,

- Zainteresovanim pravnim i fizičkim licima putem web stranice Vlade Tuzlanskog

kantona - www.vladatk.kim.ba i putem web stranice Ministarstva za kulturu, sport i mlade www.mksmtk.gov.ba

**IV**

Pravni subjekti iz tačke III ovog Programa mogu svoje prijedloge, primjedbe i sugestije dostaviti ministarstvu, najkasnije u roku od 30 dana od dana utvrđivanja Nacrta Zakona.

**V**

Nakon sumiranja rezultata javne rasprave, ministarstvo će pripremiti prijedlog Zakona o zaštiti kulturne baštine i uputiti ga Vladi i Skupštini Tuzlanskog kantona na daljnje postupanje.

**Ministarstvo za kulturu, sport i mlade**